viral v. acharya
ఆర్‌బిఐ డిఫ్యూటీి గవర్నర్‌గా వైరల్‌ వి ఆచార్య
న్యూఢిల్లీ, డిసెంబరు 29: కేంద్ర ప్రభుత్వం న్యూయార్క్‌ వర్సి టీలో ఆర్థికవిభాగంలో ప్రొఫెసర్‌గా పనిచేస్తున్న వైరల్‌ వి ఆచార్యను రిజర్వుబ్యాంకు డిఫ్యూటీ గవర్నర్‌గా నియమించింది. కేబినెట్‌ నియామకాల కమిటీ ఆయన నియామకాన్ని ఖరారు చేసింది. వైరల్‌ ఈమేరకు పదవిలో మూడేళ్లపాటు కొనసాగుతారు. పెద్దనోట్ల రద్దు అనంతరం ఒకే సారి భారీ ఎత్తున నిబంధనలు మార్పులుచేర్పులు చేస్తున్నట్లు భారీ విమర్శలు ఎదుర్కొంటున్న తరుణంలో వైరల్‌ ఆచార్య డిఫ్యూటీ గవర్నర్‌గా బాధ్యతలు స్వీకరిస్తున్నా రు. ఆర్థికరంగంలో ఎదురవుతున్న సమ స్యలు, సవాళ్లు, సంక్లిష్ట పరిస్థితులపై ఆచార్య పరిశోధనలు చేసారు. సిద్ధాంతపరమైన పరిశోధనలకు ఆచార్య పెట్టిందిపేరు. న్యూయార్క్‌ యూనివర్సిటీ స్టెర్న్‌ స్కూల్‌ ఆఫ్‌ బిజినెస్‌లో ఆయన ఆర్థికవిభాగం ప్రొఫెసర్‌ గా పనిచేస్తున్నారు. ఐఐటి ముంబై పూర్వవిద్యార్ధిగా ఉన్న ఆచార్య కంప్యూటర్‌సైన్స్‌ ఇంజనీరింగ్‌లో బ్యాచలర్‌ డిగ్రీ పొందారు. 2001లో న్యూయార్క్‌ వర్సిటీనుంచి ఫైనా న్స్‌లో పిహెచ్‌డి పొందారు. 2001 నుంచి 2008 వరకూ లండన్‌ స్కూల్‌ ఆఫ్‌ బిజినెస్‌ లో పని చేసారు. అక్కడే కాల ర్‌ ఇన్‌స్టిట్యూట్‌ ఆఫ్‌ ప్రైవేటు ఈక్విటీ విభాగానికి బోధనా డైరెక్టర్‌గా పనిచేసారు. 2008 లో బ్యాంక్‌ ఆఫ్‌ ఇంగ్లాండ్‌లో హౌబ్లన్‌నార్మల్‌ రీసెర్చ్‌స్కాలర్‌గా కొన సాగారు. అంతేకాకుండా ఆయన మంచి సంగీతకారునిగా కూడా పేరున్న ఆచార్య ఆధ్వర్యంలో డిఫ్యూటీ గవర్నర్‌గా ఆయన సేవలు కీలకం కానున్నాయి.